Oppurg

Oppurg estas komunumo en Germanio. Ĝi troviĝas en la distrikto Saale-Orla de la federacia lando Turingio, kaj krome estas parto de komunumaro, do grupiĝo de pluraj najbaraj komunumoj por komuna plenumo de iuj administraj servoj, nomata Verwaltungsgemeinschaft Oppurg. Fine de la jaro  la komunumo havis  loĝantojn.

 Geografio kaj kvartaloj 
Tra Oppurg fluas la rivero Orla. La grundaro de Oppurg estas malunuecsupraĵa kaj la terenoj tre malsimilas. Ekzistas lokoj loesaj, sablaj kaj argilaj; kelkaj lagetoj variigas la ebenaĵon.
La ĉe Orla idiliece situanta Oppurg konsistas el tri kvartaloj, nome Oppurg, Rehmen kaj Kolba.
Jenas la najbaraj komunumoj: Döbritz, Langenorla, Lausnitz, Nimritz, Oberoppurg, Pößneck, Solkwitz kaj Weira.

 Historio 
Pra- kaj fruhistoria setlado en la Orla-valo dokumenteblas proksime de Oppurg per elfosaĵoj trovitaj ĉe multfendita durega ŝtonrifo. Tie troviĝis arĥeologiaj aĵoj el la paleolitiko, la bronza kaj la frua fera epokoj kiel ankaŭ el la tempo de la elorienteŭropaj popolmigradoj.Michael Köhler: Heidnische Heiligtümer. Vorchristliche Kultstätten und Kultverdachtsplätze in Thüringen (germane: "Paganaj sanktejoj. Antaŭkristanaj kultejoj kaj suspektataj kultejoj en Turingio".) Jenzig-Verlag Köhler, Jena 2007, ISBN 978-3-910141-85-8, p. 136.

Ĉe la situo de la nuna Kastelo Oppurg troviĝis iam akvokastelo mezepoka. Ĝin konstruigis verŝajne en 1074 margrafo Wiprecht von Groitzsch. Restaĵoj turaj kaj muraj ankoraŭ konserviĝas.Thomas Bienert: Mittelalterliche Burgen in Thüringen. Wartberg Verlag, Gudensberg-Gleichen 2000, ISBN 3-86134-631-1, p. 218. En 1354 kavaliro de Brandenstein novigis la tuton kaj inter 1705 kaj 1708 okazis kompleta novkonstruo.Michael Köhler: Thüringer Burgen und befestigte vor- und frühgeschichtliche Wohnplätze. Jenzig-Verlag Köhler, Jena 2001, ISBN 3-910141-43-9, p. 104.

La unua endokumentta mencio de Oppurg estis en 1074 kiel Opult. En la 1.5.1323 Kolba kaj ĉ. jaro 1350 Rehmen unue menciiĝis.Wolfgang Kahl: Ersterwähnung Thüringer Städte und Dörfer. Ein Handbuch. Kvina eldono, Rockstuhl, Bad Langensalza 2010, ISBN 978-3-86777-202-0, p. 213, 150 kaj 228. En 1545 Hans von Brandenstein konstruigis post reveno elturkkaptiteca la Turkan bienon; samloke estis estinta per akvofoso protektita rempararo. Kompreneble ĝi estis senjora sidejo kaj fakte troviĝas en la nuna Turka bieno ankoraŭ spuroj de la antaŭulaĵo.

Inter 1680 kaj 1826 ĉiuj tri vilaĝoj apartenis al Saksio-Saalfeld, poste ĝis 1920 al la Distrikto Saalfeld ene de la Duklando Saksio-Meiningen. En 1920 ĝi turingiiĝis kaj inter 1952 kaj 1990 Oppurg estis parto de la GDR-distrikto Gera.

Enkonduko de fervojo (1871) kaj elektreca ekfunkcio ŝanĝis profunde la tutan socion en Oppurg, Kolba kaj Rehmen.

 Enkorpigoj komunumaj 
La nuna komunumo Oppurg estiĝis en 1965 post enkorpigoj de Kolba kaj Rehmen; ankaŭ jam la kolĥozoj unuiĝis. Rehmen en oktobro 1923 fariĝis parto de Pößneck kio ŝanĝiĝis en 1924 pro burĝaj protestoj.

 Demografio 
En 1933 loĝis en Oppurg 738, en Kolba 428 kaj en Rehmen 315 homoj. En 1939 la ciferoj estas 759, 397 kaj 336.

Enloĝantara evoluo (stato lasttage en decembroj):
 1994: 1.544
 1995: 1.528
 1996: 1.483
 1997: 1.452
 1998: 1.439
 1999: 1.465 2000: 1.437
 2001: 1.418
 2002: 1.390
 2003: 1.357
 2004: 1.337
 2005: 1.324 2006: 1.330
 2007: 1.301
 2008: 1.286
 2009: 1.256
 2010: 1.257
 2011: 1.241 2012: 1.239
 2013: 1.232
 2014: 1.235
 2015: 1.231
 2016: 1.188
 2017: 1.160 2018: 1.121
 2019: 1.126
Fonto: Thüringer Landesamt für Statistik

 Vidindaĵoj 
Kastelo Oppurg
Turka bieno

 Notoj 

Kategorio:Distrikto Saale-Orla
Kategorio:Urboj de Turingio